OBRAZLOŽENJE FINANCIJSKOG PLANA DJEČJEG VRTIĆA

„IVANČICA“ IVANSKA ZA 2022. GODINU

# SAŽETAK DJELOKRUGA RADA

Dječji vrtić Ivančica je javna ustanova čiji je osnivač Općina Ivanska koja ostvaruje programe njege, odgoja, obrazovanja, zdravstvene zaštite, prehrane i socijalne skrbi djece rane i predškolske dobi, koji su prilagođeni razvojnim osobinama i potrebama djece. Dječji vrtić obavlja sljedeće poslove utvrđene Statutom:

* + Provodi upise u dječji vrtić i ispise djece iz dječjeg vrtića s vođenjem odgovarajuće dokumentacije,
  + Izdavanje potvrda i mišljenja,
  + Upisivanje podataka o dječjem vrtiću u zajednički elektronički upisnik
  + Provođenje redovitih programa njege, odgoja, obrazovanja, zdravstvene zaštite, prehrane i socijalne skrbi djece rane i predškolske dobi, koji su prilagođeni razvojnim potrebama djece te njihovim mogućnostima i sposobnostima,
  + Programi za djecu rane i predškolske dobi s teškoćama u razvoju,
  + Programi za darovitu djecu rane i predškolske dobi,
  + Program predškole,
  + Program ranog učenja stranih jezika i druge programe umjetničkog kulturnog, vjerskog i sportskog sadržaja,
  + Druge programe u skladu s potrebama djece i zahtjevima roditelja.

Odgoj i obrazovanje djece se provodi na temelju Nacionalnog kurikuluma za rani i predškolski odgoj i obrazovanje i Kurikuluma dječjeg vrtića koji donosi Upravno vijeće dječjeg vrtića do 30. rujna tekuće godine.

Dječji vrtić obavlja djelatnost temeljem Godišnjeg plana i programa odgojno-obrazovnog rada koji se donosi za svaku pedagošku godinu.

Ravnatelj dječjeg vrtića vodi rad i poslovanje, predstavlja i zastupa dječji vrtić, poduzima i odgovara za pravne radnje i zakonitost rada, predlaže Godišnji plan i program rada, provodi odluke Upravnog vijeća, koje upravlja vrtićem, organizira rad i podnosi izvješće Upravnom vijeću te obavlja ostale poslove predviđene zakonom.

# OBRAZLOŽENJE PROGRAMA

Program predškolskog obrazovanja planira se realizirati kroz obavljanje osnovne djelatnosti predškolske ustanove, nabavu opreme, provođenje aktivnosti predškole te eventualnih kraćih programa (rani program učenja stranog jezika, športski program i dr.).

## RASHODI

Rashodi za redovan rad Dječjeg vrtića za 2021. godinu su planirani u iznosu od 1.563.000 kuna od čega je 903.000,00 kn planirano za rashode za zaposlene, 585.500,00 kn

za materijalne rashode te 7.500,00 kn kn za financijske rashode.Za nabavu dugotrajne imovine (solarni paneli i laptopi za zaposlene)planirano je 63.000,00 kn dok je za ostale naknade u naravi planirano 4.000,00 kn

Rashodi za zaposlene obuhvaćaju rashode za bruto plaće djelatnika dječjeg vrtića u iznosu od 778.000,00 kuna, doprinosi na plaće 90.000,00 kn,

Materijalni rashodi planirani u ukupnom iznosu od 585.500.000,00 kn obuhvaćaju:

* naknade troškova zaposlenima u planiranom iznosu od 81.000,00 kuna (troškovi prijevoza na posao i s posla, regres, božićnice nagrade za radne rezultate i sl.)
* rashode za materijal i energiju (uredski materijal i materijal za čišćenje i higijenu, nabavu namirnica, rashode za energiju, rashode za nabavu sitnog inventara i radne odjeće), planirane u iznosu od 260.000,00 kuna,
* rashode za usluge planirane u iznosu od 137.000,00 kn (rashodi telefona i pošte, rashodi za usluge promidžbe i informiranja, komunalne usluge, najamnine, zdravstvene i higijeničarske usluge, mikrobiološka ispitivanja, računalne i ostale usluge),
* ostale nespomenute rashode planirane u iznosu od 35.000,00 kuna, a odnose se na naknade za rad povjerenstava i vijeća, reprezentaciju te pristojbe i naknade.

Financijski rashodi su planirani u iznosu od 7.000,00 kuna za 2022. godinu, a odnose se na usluge platnog prometa.

Ostale naknade iz proračuna u naravi planirane su u iznosu od 4.000,00 kn

Rashodi za nabavu dugotrajne imovine planirani su u iznosu su od 63.000,00 kuna, a odnose se na nabavu laptopa za odgajatelje zbog mogućnosti sudjelovanja na webinarima i nabavu solarnih panela zbog uštede električne energije.

## PRIHODI

Svi ovi rashodi u 2022. godini će se financirati iz prihoda koji su planirani u iznosu od 1.563.000,00 kuna u Proračunu Općine Ivanska, od čega je 1.005.500,00 kuna osigurano iz prihoda Općine Ivanska, dok je 557.500.000,00 kuna planirano od participacije roditelja djece korisnika dječjeg vrtića „Ivančica“ s područja Općina Ivanska,Berek i Štefanje te od Općina Općina Ivanska, Berek i Štefanje koja, sukladno Sporazumu, sufinancira dio troškova Vrtića za djecu polaznike s njihovog područja.

Ekonomska cijena za korištenje programa dječjeg vrtića iznosi 1.966,00 .Roditelji za djecu s prebivalištem na područja navedenih općina sudjeluju u cijeni programa dječjeg vrtića u iznosu 590,00 kuna za prvo dijete, dok cijena za drugo dijete iznosi 442,50 kn. Preostali iznos ekonomske cijene nadoknađuje se iz Općinskog proračuna Općine Ivanska, Berek i Štefanje.

Dječji vrtić „Ivančica“ Ivanska postavio je svoj:

**OPĆI CILJ**: Osigurati veći standard predškolskog odgoja na području Općine Ivanska.

**POSEBNI CILJ:** Ostvariti kvalitetu smještaja djece u predškolskoj ustanovi u skladu s normativima utvrđenog standarda u svrhu očuvanja tjelesnog i mentalnog razvoja djece.

# POKAZATELJI USPJEŠNOSTI:

* Provođenje organiziranog predškolskog odgoja u dvije odgojne skupine sa 9 satnim i 5 satnim programom s brojem djece koji nije ispod državnog pedagoškog standarda, uzimajući u obzir broj rođene djece – broj djece obuhvaćene programom
* Provođenje i usklađenje s HACCP programom – broj provedenih mjera
* Broj sati provedenog programa Predškole – broj provedenih sati
* Poboljšanje opremljenosti dječjeg vrtića – nabavljena oprema

# PREDSJEDNICA UPRAVNOG VIJEĆA

**Melita Blazonija**